O **Acordo Centroeuropeo de Libre Comercio** (**Central European Free Trade Agreement** ou **CEFTA**, polas súas siglas en inglés) é un acordo comercial internacional entre países maioritariamente localizados no Sueste de Europa. Fundado por representantes de Polonia, Hungría e Checoslovaquia, o CEFTA ampliouse a Albania, Bosnia e Hercegovina, Bulgaria, Croacia, Moldavia, Montenegro, Macedonia do Norte, Romanía, Serbia, Eslovenia e a MINUK (en representación de Kosovo, de acordo coa UNSCR 1244).

Historia
--------

Historia dos membros do CEFTA dende 1992 a 2013. Todos os membros orixinais do pacto comercial convertéronse en membros da Unión europea (EU), polo que países do sueste de Europa, como Albania, Bosnia e Herzegovina, a MINUK (en representación de Kosovo), Montenegro e Serbia, entraron a formar parte e a dirixir o CEFTA.

---

     Estados membros do CEFTA      Estados membros da UE 
### Acordo orixinal

O acordo orixinal do CEFTA foi asinado, o 21 de decembro de 1992 en Cracovia (Polonia), polos países do Grupo Visegrád; é dicir, Polonia, Hungría, Chequia e Eslovaquia (naquela altura ambas parte de Checoslovaquia) e entrou en vigor en xullo de 1994. 

A través do CEFTA, os países participantes agardaban mobilizar esforzos para pasar a formar parte das institucións da Europa Occidental e unirse así aos sistemas políticos, económicos, de seguranza e legais europeos; consolidando desta forma a democracia e a economía de libre mercado.

O acordo foi emendado polos acordos asinados o 11 de setembro de 1995 en Brno, República Checa e o 4 de xullo de 2003 en Bled, Eslovenia.

Eslovenia entrou a formar parte do CEFTA en 1996, Romanía en 1997, Bulgaria en 1999, Croacia en 2003 e Macedonia en 2006.

### Acordo de 2006

Todo os participantes do acordo orixinal forman agora parte da UE, polo que abandonaron o CEFTA. Aínda así decidiuse estender o CEFTA para cubrir ao resto dos países balcánicos, que xa completaran unha serie de acordos bilaterais de libre comercio encadrados no Pacto de Estabilidade para o Sueste de Europa. O 6 de abril de 2006, no Cume de Primeiros Ministros do Sueste de Europa en Bucarest, realizouse unha declaración conxunta de expansión do CEFTA a Albania, Bosnia e Hercegovina, Moldova, Serbia, Montenegro e a MINUK (en representación de Kosovo). Tamén se discutiu a adhesión de Ucraína. O acordo ampliado foi rubricado o 9 de novembro de 2006 en Bruxelas e asinado o 19 de decembro de 2006 no Cume de Primeiros Ministros do Sueste de Europa en Bucarest. O acordo entrou en vigor o 26 de xullo de 2007 para Albania, Kosovo, Moldova, Montenegro e Macedonia; o 22 de agosto para Croacia; o 24 de outubro para Serbia; e o 22 de novembro de 2007 para Bosnia e Hercegovina. O obxectivo do acordo era establecer unha zona de libre comercio na rexión antes do 31 de decembro de 2010.

Despois da declaración de independencia de Kosovo, o 17 de febreiro de 2008, a MINUK continuou a representar a Kosovo en todas as reunións do CEFTA. A finais de 2008 Kosovo mudou os seus selos de aduanas substituíndo os da MINUK polos de Kosovo. Isto tivo como resultado un bloqueo comercial por parte de Serbia e Bosnia que non recoñecen a República de Kosovo. O goberno de Pristina respondeu impondo o seu propio bloqueo ás importacións dende Serbia. A medida foi seguida de enfrontamentos nos postos fronteirizos en xullo de 2011.

Relacións coa Unión europea
---------------------------

Todos os anteriores países participantes asinaran con anterioridade acordos de asociación coa UE, polo que o CEFTA funciona de feito como unha preparación para para chegar a ser membro de pleno dereito da Unión Europea.[] Polonia, a República Checa, Hungría, Eslovaquia e Eslovenia uníronse á UE o 1 de maio de 2004, con Bulgaria e Romanía uníndose a continuación o 1 de xaneiro de 2007. Croacia uniuse o 1 de xullo de 2013.

Montenegro, Serbia, Albania e Macedonia do Norte levan en conversas para unha posíbel adhesión á UE dende 2012, 2014 e 2020.

Por recomendación do UE, os futuros membros prepáranse para a adhesión á UE establecendo áreas de libre comercio[]. Unha considerable proporción do comercio estranxeiro do CEFTA é con países da UE[].

Membros
-------

A 1 de xullo de 2013, os participantes do CEFTA son: Albania, Bosnia e Hercegovina, Moldavia, Montenegro, Macedonia do Norte, Serbia e a MINUK (en representación de Kosovo).

Os membros anteriores eran Bulgaria, Croacia, República Checa, Hungría, Polonia, Romanía, Eslovaquia e Eslovenia pero abandonaron a súa pertenza ao CEFTA cando pasaron a ser estados membros da Unión europea (UE).

| Participantes do acordo | Entrada |    Saída    |
| --- | --- | --- |
| Polonia Polonia | 1992 | 2004 |
| Hungría Hungría |
| República Checa República Checa |
| Eslovaquia Eslovaquia |
| Eslovenia Eslovenia | 1996 |
| Romanía Romanía | 1997 | 2007 |
| Bulgaria Bulgaria | 1999 |
| Croacia Croacia | 2003 | 2013 |
| Macedonia do Norte Macedonia do Norte | 2006 | — |
|  Albania | 2007 |
| Bosnia e Hercegovina Bosnia e Hercegovina |
| Moldavia Moldavia |
| Montenegro Montenegro |
| Serbia Serbia |
| Organización das Nacións Unidas MINUK (en representación de Kosovo) |

Criterios de afiliación
-----------------------

Criterios anteriores da Declaración de Poznań:

* Membro da Organización Mundial do Comercio.
* Acordo de asociación coa Unión Europea con previsión de membro de pleno dereito no futuro.
* Tratados de libre comercio cos actuais estados membro do CEFTA.

Criterios actuais dende a reunión de Zagreb en 2005:

* Membro da Organización Mundial do Comercio ou compromiso de respectar todas as súas normas.
* Calquera acordo de asociación coa Unión Europea.
* Tratados de libre comercio cos actuais estados membro do CEFTA.

Membros actuais
---------------

| Participantes do acordo | Adhesión | Poboación | Área (km²) | Capital | PIB en millóns (PPA) | PIB per capita (PPP) |
| --- | --- | --- | --- | --- | --- | --- |
| Albania Albania | 1 de xaneiro de 2007 | 70062862427000000002.862.427 | 700428748000000000028.748 | Tirana | 40 151 | 13,991 |
| Bosnia e Hercegovina Bosnia e Hercegovina | 70063502550000000003.502.550 | 700451209000000000051.209 | Sarajevo | 51 996 | 15,935 |
| Moldavia Moldavia | 70063547539000000003.547.539 | 700433843000000000033.843 | Chişinău | 35 906 | 13,879 |
| Montenegro Montenegro | 7005622182000000000622.182 | 700414026000000000014.026 | Podgorica | 12 608 | 20,084 |
| Macedonia do Norte Macedonia do Norte | 1 de xaneiro de 2006 | 70062077132000000002.077.132 | 700425713000000000025.713 | Skopje | 34 694 | 16,486 |
| Serbia Serbia | 1 de xaneiro de 2007 | 70066963764000000006.963.764 | 700477474000000000077.474 | Belgrado | 141 927 | 20,544 |
| Organización das Nacións Unidas MINUK (en representación de Kosovo) | 70061795666000000001.795.666 | 700410908000000000010.908 | Pristina | 23 524 | 13,017 |

Notas
-----

1. ↑  Kosovo é motivo dunha disputa territorial entre a República de Kosovo e a República de Serbia. A República de Kosovo declarou unilateralmente a independencia o 17 de febreiro de 2008. Serbia mantén que é parte do seu territorio soberano. Os dous gobernos comezaron a normalizar relacións en 2013, como parte do Tratado de Bruxelas. Kosovo é recoñecido como un estado independente por 97 dos 193 estados membros das Nacións Unidas. En total, 112 estados membros da ONU recoñeceron a Kosovo nalgún momento, dos que 15 retiraron o recoñecemento máis tarde.
2. ↑  Ata o 1 de xaneiro de 1993 parte de Checoslovaquia.
3. ↑  Ata o 1 de xaneiro de 1993 parte de Checoslovaquia.
4. ↑  Ata 2019 chamada República de Macedonia.

Referencias

1. ↑  "Kosovo to begin CEFTA negotiations". *ECIKS* (en inglés). 29 de xuño de 2006. Consultado o 20 de xaneiro de 2022.
2. ↑  "Ukraine, Croatia broaden ties" (en inglés). UNIAN. 6 de xullo de 2006. Consultado o 20 de xaneiro de 2022.
3. ↑  "Central European Free Trade Agreement (CEFTA) initialled" (PDF). *EU in Kosovo* (en inglés). 10 de novembro de 2006. Arquivado dende o orixinal (PDF) o 27 de febreiro de 2008. Consultado o 20 de xaneiro de 2022.
4. ↑  "Kosovo in CEFTA: in or Out?" (PDF). *GAP Institute* (en inglés). 29 de marzo de 2011. Consultado o 20 de xaneiro de 2022.
5. ↑  "Kosovo Serbs block disputed border crossings". *The Australian* (en inglés). 16 de setembro de 2011. Consultado o 20 de xaneiro de 2022.
6. ↑  Data for 2015. International Monetary Fund, World Economic Outlook Database

Véxase tamén
------------

### Outros artigos

* Economía de Europa
* Áreas de libre comercio en Europa
* Open Balkan
* Asociación Europea de Libre Comercio (EFTA)
* Pacto de Estabilidade para o Sueste de Europa
* Mercosur
* Comunidade de Transporte do Sueste de Europa
* Regras de orixe
* Acceso ao mercado
* Área de libre comercio
* Taxa alfandegueira

### Ligazóns externas

* Mapa de acceso ao mercado, do Centro de Comercio Internacional
* Facilitador de regras de orixe, do Centro de Comercio Internacional, da Organización Mundial de Alfándegas e da Organización Mundial do Comercio
* Páxina web do CEFTA
* Portal de Comercio do CEFTA Arquivado 20 de abril de 2018 en Wayback Machine.
* Tratado do CEFTA orixinal
* CEFTA 2006

|  |  |
| --- | --- |
| Control de autoridades | 
* Wd: Q319014
* WorldCat
* VIAF: 132696726
* GND: 1041454570
* LCCN: n96121295
* NKC: kn20010711044

 |